“เงินบาท” เปิดแข็งค่า 36.11 บ. หลังดอล์อ่อน หวัง “เฟด” ชะลอเร่งขึ้นดอกเบี้ย
“เงินบาท” เปิดแข็งค่า 36.11 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.87 บาท/ดอลลาร์ หลังดอลลาร์ปรับตัวอ่อน หลังตัวเลขเงินเฟ้อของสหรัฐออกมาต่ำกว่าคาด หนุนเฟดชะลอเร่งขึ้นอัตราดอกเบี้ยเดือนธ.ค.65
“เงินบาท” เปิดแข็งค่า 36.11 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.87 บาท/ดอลลาร์ หลังดอลลาร์ปรับตัวอ่อน หลังตัวเลขเงินเฟ้อของสหรัฐออกมาต่ำกว่าคาด หนุนเฟดชะลอเร่งขึ้นอัตราดอกเบี้ยเดือนธ.ค.65
11 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.11 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.87 บาท/ดอลลาร์ เนื่องจากดอลลาร์ปรับตัวอ่อนค่าเมื่อเทียบกับทุกสกุลเงิน หลังตัวเลขเงินเฟ้อของสหรัฐฯ ที่ประกาศเมื่อคืนนี้ออกมาต่ำกว่าตลาดคาดการณ์ไว้ ทำให้ตลาดมองว่าการประชุมคณะกรรมการนโยบายการเงินของสหรัฐ (FOMC) ในเดือน ธ.ค.65 มีความเป็นไปได้มากที่จะมีมติปรับขึ้นดอกเบี้ยอีกแค่ 0.50% ไม่ใช่ 0.75% ซึ่งส่งผลให้ดอลลาร์อ่อนค่าตามอัตราดอกเบี้ยพันธบัตรของสหรัฐฯ อายุ 10 ปีที่ปรับตัวย่อลงมา
นอกจากนี้ราคาทองคำในตลาดโลกยังปรับตัวเพิ่มขึ้น ทำให้มีแรงขายจากการส่งออกทองคำ ซึ่งจะเป็นปัจจัยกดดันให้บาทแข็งค่าได้อีก
“บาทแข็งค่าตามทิศทางตลาดโลกอย่างรวดเร็ว หลังดอลลาร์อ่อนค่าตามบอนด์ยีลด์ที่ปรับตัวย่อลงมา โดยบาททำนิวโลว์นับตั้งแต่วันที่ 26 สิงหาคม” นักบริหารเงิน กล่าว
ทั้งนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.00 – 36.30 บาท/ดอลลาร์